**Ministru kabineta noteikumu projekta**

**“Grozījumi Ministru kabineta 2016.gada 5.janvāra noteikumos Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība” veikti grozījumi, kas apstiprināti Eiropas Komisijā ar 2020.gada 28.aprīļa lēmumu.Ministru kabineta noteikumu projekts “Grozījumi Ministru kabineta 2016.gada 5.janvāra noteikumos Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi”” (turpmāk - noteikumi Nr.19) sagatavots, lai tajā minētās normas atbilstu Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā "Izaugsme un nodarbinātība" noteiktajam.  |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 5.janvāra noteikumos Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi”” (turpmāk - noteikumi Nr.19) sagatavots saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu un Ministru kabineta 2019.gada 11.oktobra sēdes protokola Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” (turpmāk – Informatīvais ziņojums).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 5. janvāra noteikumi Nr. 19 “Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi”” (turpmāk - noteikumi Nr.19) nosaka kārtību, kādā īsteno darbības programmas "Izaugsme un nodarbinātība" prioritārā virziena "Vides aizsardzība un resursu izmantošanas efektivitāte" 5.1.2. specifiskā atbalsta mērķi "Samazināt plūdu riskus lauku teritorijās" (turpmāk – 5.1.2.SAM), kā arī nosaka specifiskā atbalsta mērķi, specifiskajam atbalstam pieejamo finansējumu, prasības Eiropas Reģionālās attīstības fonda projekta iesniedzējam, atbalstāmo darbību un izmaksu attiecināmības nosacījumus un vienkāršoto izmaksu piemērošanas nosacījumus un kārtību.5.1.2 SAM īstenošanas mērķis ir samazināt plūdu risku apdraudētās Latvijas lauku teritorijās.Finanšu ministrija, kā Eiropas Savienības struktūrfondu un Kohēzijas fonda vadošā iestāde, saskaņā ar Ministru kabineta 2019.gada 11.oktobra sēdes protokollēmuma Nr.47 3.§ “Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” uzdevumiem noteica atbildīgajām iestādēm veikt atbilstošus precizējumus to atbildībā esošajos normatīvajos aktos un sniegt priekšlikumus Darbības programmas precizējumiem. Zemkopības ministrijākonstatēja, ka 5.1.2. SAM būtu nepieciešami vairāki precizējumi, paredzot:1) aizstāt terminus “hidrobūve” un “hidrotehniskā būve” ar terminu “būve”, jo noteikumu Nr.19 izpratnē gan hidrotehniskās būves, gan valsts nozīmes meliorācijas sistēmu regulētie posmi arī ir būves; 2) precizēt 5.1.2.SAM uzraudzības rādītājus, ņemot vērā Finanšu ministrijas sagatavotā Informatīvā ziņojuma secinājumus attiecībā uz snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu.Situācijas skaidrojumi:1) Darbības programmā noteiktie sasniedzamie rādītāji indikatīvi noteikti 2013.-2014.gadā, kad Darbības programma tika izstrādāta;2) Nosakot rezultatīvos rādītājus Zemkopības ministrija vadījās no 2007.-2013.gada indikācijām attiecībā uz vienas vienības vidējām izmaksām valsts nozīmes meliorācijas sistēmu un hidrotehnisko būvju būvniecībā. Laika posmā no 2014.gada, kad tika izstrādāta Darbības programma ievērojami ir pieaugušas būvniecības izmaksas. Piemēram, 2018.gada septembrī salīdzinot ar 2017. gada septembri, būvniecības izmaksas palielinājās par 4,8 %., bet 2019.gada septembrī, salīdzinot ar 2018. gada septembri, būvniecības izmaksas palielinājās par 3,6 %; (avots:CSP);3) Indikatīvi sastādot iespējamo projektu sarakstu sadarbības partneriem tika norādīts, ka objektu skaits ņemot vērā tehnisko noteikumu prasības un prioritātes var mainīties. Projektu skaits tika apzināti noteikts lielāks, jo faktisko pārbūvējamo objektu skaitu varēja nesasniegt objektīvu apstākļu dēļ, tādēļ projektu skaits tika noteikts ar rezervi;4) Ministru kabineta noteikumu Nr.19 projekts īstenošanas noteikumi” ārēju apstākļu dēļ tika apstiprināts tikai 2016.gada janvārī, tas ir, 2 gadus pēc plānošanas perioda (2014.-2020.gads) uzsākšanās. Jāatzīmē, ka Darbības programma “Izaugsme un nodarbinātība” tika apstiprināta tikai 2015.gada janvārī;5) Zemkopības ministrija paskaidro, ka noteikumos Nr.19 noteikti precīzi objekti jeb būves, kuriem izvērtētas reālas iespējas veikt atjaunošanas vai pārbūves darbus programmā atvēlētajā termiņā. Lai vienoti uztvertu gan Darbības programmā, gan noteikumos Nr.19 lietotos terminus, Zemkopības ministrija ierosināja veikt grozījumus Darbības programmā un noteikumos Nr.19 un precizēt vienu terminu, aizstājot terminu “hidrobūve” ar terminu “būve”, kas nav pretrunā ar būvniecības normatīviem aktiem, jo gan sūkņu staciju, gan aizsargdambju, gan valsts nozīmes meliorācijas sistēmu - ūdensnoteku atjaunošanai/pārbūvei tiek izsniegtas būvju būvatļaujas un būvniecības process ir vienāds, katrai šai būvei tika izstrādāts atsevišķs projekta pieteikums, bet rezultatīvajos rādītājos kā būves parādās tikai hidrotehniskās būves.Minētie precizējumi tika iesniegti Finanšu ministrijā, lai rosinātu veikt grozījumus Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā "Izaugsme un nodarbinātība". Grozījumi Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā "Izaugsme un nodarbinātība" tika iestrādāti un atbilstoši Ministru kabineta 2020. gada 21. janvāra sēdes protokola Nr. 3 32. § ”Rīkojuma projekts "Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā "Izaugsme un nodarbinātība""" 2. punktam Finanšu ministrija pēc rīkojuma pieņemšanas grozījumus Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā "Izaugsme un nodarbinātība" iesniedza Eiropas Komisijā. Eiropas Komisija iesniegtos grozījumus Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā "Izaugsme un nodarbinātība" ir apstiprinājusi ar 2020.gada 28.aprīļa lēmumu. Ņemot vērā attiecīgo grozījumu spēkā stāšanos Darbības programmā, noteikumu projekta mērķis ir tehniski saskaņot atbalsta saņemšanas nosacījumus, atbilstoši Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmai "Izaugsme un nodarbinātība".Ierosinātie grozījumi neietekmē uzsākto projektu iesniegumu atlasi. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji plūdu apdraudētajās Latvijas lauku teritorijās |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība.  |
| 2. | Sabiedrības līdzdalība projekta izstrādē |  Informācija par noteikumu projektu tika ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes sadaļā „Sabiedrības līdzdalība” no 07.11.2019. līdz 22.11.2019.<https://www.zm.gov.lv/zemkopibas-ministrija/apspriesanas/-grozijumi-ministru-kabineta-2016-gada-5-janvara-noteikumos-nr-19-darb?id=845>https://www.mk.gov.lv/content/ministru-kabineta-diskusiju-dokumenti |
| 3. | Sabiedrības līdzdalības rezultāti | Ņemti vērā Latvijas Melioratoru biedrības pārstāvju ierosinājumi. Par Ministru kabineta tīmekļvietnē www.mk.gov.lv un Zemkopības ministrijas tīmekļvietnē www.zm.gov.lv ievietoto noteikumu projektu netika saņemti iebildumi vai priekšlikumi. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde, Zemkopības ministrija kā atbildīgā iestāde, Centrālā finanšu un līgumu aģentūra kā sadarbības iestāde un valsts SIA “Zemkopības ministrijas nekustamie īpašumi” kā finansējuma saņēmēja. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota ne jaunu institūciju izveide, ne arī esošu institūciju likvidācija vai reorganizācija. |
| 3. | Cita informācija | Nav.  |

Zemkopības ministrs K. Gerhards

Pētersons 67027511

Valdis.Petersons@zm.gov.lv